10 सर्वश्रेष्ठ भारतीय हस्तियाँ जब वे युवा (छोटे) थे

सपनों की माया नगरी मुंबई जहाँ सितारों को छूने की उम्मीद लेकर अनेक नए चेहरे आते हैं, जिनमें से कुछ अपनी मंजिल पा लेते हैं और कुछ गुमनामी के अंधेरों में खो जाते हैं। यहाँ अनेक कलाकार ऐसे भी हैं जिन्होंने बचपन से ही बाल कलाकार के रूप में अपने कदम जमा लिए थे और एक दिन वे स्वप्न नगरी के आसमान पर सितारों की तरह जगमगाए। हम आपको ऐसे ही कुछ कलाकारों के विषय में बताने जा रहे हैं –

1. मीना कुमारी

मीना कुमारी का बचपन का नाम महजबीं था। इनके पिता अली बक्श और माँ इकबाल बानो भी कलाकार थे। इन्होंने 1939 में ‘लैदरफेस’ नामक फिल्म में बेबी महजबीं के रूप में कार्य किया था। लेकिन विजय भट्ट ने अपनी फिल्म ‘एक ही भूल’ के लिए इनका फिल्मी नाम बेबी मीना रखा जो बाद में मीना कुमारी में परिवर्तित हो गया।

2. मधुबाला

दिल्ली के एक पश्तून मुस्लिम परिवार में जन्मीं मधुबाला अपने ग्यारह भाई बहनों में पाँचवी थीं। इनका नाम मुमताज बेगम जहाँ देहलवी था। इन्होंने 1942 में ‘बसंत’ नामक फिल्म में बेबी मुमताज के नाम से काम किया। इनसे प्रभावित होकर देविका रानी ने इन्हें अभिनय में प्रशिक्षित करने के साथ-साथ इनका नाम मधुबाला रख दिया। इन्हें सौन्दर्य की देवी भी कहा जाता था।

3. श्रीदेवी

महिला सुपर स्टार के नाम से प्रसिद्ध श्रीदेवी ने बालीवुड के साथ-साथ दक्षिण भारत की फिल्मों में भी अपनी अदाकारी की धाक जमाई। इन्होंने बालीवुड सुपरहिट फिल्म जूली से बाल कलाकार के रूप में अपनी शुरूआत की। इसमें इन्होंने फिल्म की नायिका लक्ष्मी की छोटी बहन की भूमिका निभाई।

4. नीतू कपूर (सिंह)

नीतू कपूर (सिंह) ने भी बाल कलाकार के रूप में अपना फिल्मी सफर आरंभ किया। उस समय इन्हें बेबी सोनिया के नाम से जाना जाता था। इन्होंने बाल कलाकार के रूप में अनेक फिल्मों में काम किया। जिनमें से प्रमुख फिल्में हैं – सूरज, दो कलियाँ, दस लाख आदि।